2. ปัจจัยความเสี่ยง

ธุรกิจสนามกอล์ฟจะมีการลงทุนสูงในช่วงแรก ซึ่งมักจะมีสัดส่วนหนี้สินต่อทุนสูง
และมีภาระจากดอกเบี้ยจ่ายเงินกู้ยืมมาก สำหรับในส่วนของสนามกอล์ฟนวธานี
ได้ดำเนินธุรกิจสนามกอล์ฟมาเป็นเวลา

นานกว่า 20 ปี จึงมีความมั่นคงทางด้านการเงิน
จะเห็นได้จากการรักษาสัดส่วนของโครงสร้างเงินทุนที่สม่ำเสมอมา
โดยตลอดอีกทั้งเป็นบริษัทที่จดทะเบียนโดยมีกลุ่มผู้ถือหุ้นใหญ่เป็นคนไทยไม่มีบริษัทร่วม

หรือบริษัทย่อย ทำให้มีความคล่องตัวในการดำเนินกิจการ
และมีผลประกอบการโดยมีการจ่ายเงินปันผลให้แก่ผู้ถือหุ้นตั้งแต่ผลการดำเนินงานงวดปี 2531
เป็นต้นมา ปัจจัยความเสี่ยงอันอาจจะมีผลกระทบต่อบริษัท สามารถจำแนกเป็นปัจจัยหลัก ๆ คือ

1.  ความเสี่ยงที่อาจก่อให้เกิดผลกระทบต่อรายได้กิจการ

รายได้ของธุรกิจสนามกอล์ฟ ขึ้นอยู่กับความนิยมและเวลาในการออกรอบ สภาพเศรษฐกิจ
สภาพดินฟ้าอากาศ จึงเป็นปัจจัยหนึ่งที่มีผลกระทบต่อรายได้ของกิจการได้ในแต่ละปี อย่างไรก็ตาม
บริษัทได้มีการลงทุนปรับปรุงสนามในปี 2538-2539
โดยได้เพิ่มระบบระบายน้ำให้สนามสามารถให้บริการหลังฝนตกได้ภายในเวลา 30 นาที

นับตั้งแต่ปลายปี 2551 เกิดสภาวะเศรษฐกิจตกต่ำในหลายประเทศทั่วโลก ส่งผลต่อเนื่องมาถึงปี

2552 ทำให้บริษัทได้รับผลกระทบจากลูกค้าต่างประเทศ
ส่งผลรายได้จากการให้บริการสนามกอล์ฟและ

รายได้อื่น ๆ ลดลง 11.82 ล้านบาท

2.  ความเสี่ยงที่อาจส่งผลกระทบต่อต้นทุนการดำเนินการ

ในการรักษาคุณภาพสนามให้สมบูรณ์ได้มาตรฐานสากล
ธุรกิจสนามกอล์ฟจึงได้มีการนำวัสดุปุ๋ยและเคมีภัณฑ์ที่นำเข้าจากต่างประเทศ
ซึ่งอาจได้รับผลกระทบจากอัตราแลกเปลี่ยนเงินตราต่างประเทศได้
อีกทั้งตัวแทนจำหน่ายในเมืองไทยมีจำนวนไม่กี่ราย
ทำให้ผู้ขายจะเป็นผู้กำหนดราคาขายวัสดุปุ๋ยและเคมีภัณฑ์มากกว่าขึ้นอยู่กับกลไกตลาด ในปี 2552
บริษัทมีนโยบายลดการใช้สารเคมีอย่างต่อเนื่อง
และเปลี่ยนมาใช้สารชีวภาพแทนเพื่อสร้างความสมดุลทางธรรมชาติโดยควบคุมค่าใช้จ่ายให้อยู่ในงบประมาณ

3.  ความเสี่ยงด้านการเงิน

เนื่องจากในปี 2539 บริษัทได้มีการเพิ่มทุนจำนวน 172.20 ล้านบาท
มีวัตถุประสงค์ส่วนหนึ่งเพื่อโครงการสปอร์ทคอมเพล็กซ์ โดยบริษัทได้ตั้งงบประมาณไว้จำนวน 110
ล้านบาท ทั้งนี้เพื่อเสริมธุรกิจด้านบริการและเป็นกลุ่มลูกค้าเดียวกัน ซึ่งจะทำให้บริษัทมีรายได้เพิ่มขึ้น
แต่เนื่องจากสภาวะเศรษฐกิจในช่วงปี 2540 เป็นต้นมายังรอการฟื้นตัว
บริษัทจึงได้ชลอการลงทุนไว้และนำเงินไปลงทุนระยะสั้น
ทำให้บริษัทมีรายได้จากดอกเบี้ยรับและเงินปันผลเป็นสัดส่วนที่สูงถึงร้อยละ 20 - 22
ของรายได้รวม ต่อมาในระหว่างปี 2542 –2543 อัตราดอกเบี้ยในตลาดมีแนวโน้มลดลง
ทำให้บริษัทมีรายได้จากดอกเบี้ยรับลดลงอย่างมาก
บริษัทจึงได้นำเงินไปลงทุนในหลักทรัพย์ที่มีความมั่นคงและกองทุนที่มีความเสี่ยงต่ำ
ทำให้มีรายได้มาชดเชยกับดอกเบี้ยได้ส่วนหนึ่ง ในปี 2551
บริษัทได้รับผลกระทบจากวิกฤตการณ์การเงินโลกทำให้ขาดทุนจากการลงทุนเป็นเงิน 22.37
ล้านบาท หรือ 5.95% ของเงินลงทุน ในปี 2552
บริษัทได้นำเงินไปลงทุนในกองทุนเปิดโดยเน้นกองทุนที่จ่ายเงินปันผลเป็นส่วนใหญ่
ซึ่งมีผลตอบแทนอยู่ที่ประมาณ 3%

4.  ความเสี่ยงที่อาจมีผลกระทบต่อการบริหารและการจัดการ

ณ วันที่ 30 ธันวาคม 2552 กลุ่ม ดร.สุขุม นวพันธ์ ผู้ถือหุ้นและผู้เกี่ยวข้องตามมาตรา 258
ถือหุ้นในบริษัทจำนวน 15,344,865 หุ้น หรือเท่ากับร้อยละ74.85
ของจำนวนหุ้นที่จำหน่ายได้แล้วทั้งหมดของกิจการ จึงทำให้กลุ่ม ดร.สุขุม นวพันธ์
สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการหรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้นยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง
3 ใน 4 ของที่ประชุมผู้ถือหุ้นหรือการอนุมัติเข้าทำรายการ ซึ่งกลุ่ม ดร. สุขุม นวพันธ์
และผู้เกี่ยวข้องเข้าไปมีส่วนได้เสีย
ตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์ กลุ่ม ดร.สุขุม นวพันธ์
และผู้เกี่ยวข้องจะไม่มีสิทธิในการออกเสียงลงคะแนน